Rojhâk kèlang Mekkasân

Rojhâk kèlang Mekkasân iyâ arèya sala sèttong kakanan anyar ḍâri Madhurâ, Jhâbâ Tèmor. Kakanan lemma' rèya dhâddhi kakanan sè palèng bânnya' èsarè teppa’ tellasân Idul Fitri. Samarèna tellasân bânnya' orèng Madhurâ, khosossa Mekkasân, nyarè kakanan akantha rojhâk. Rojhâk kèlang arèya dhâddhi sala sèttong pèlèyan.

Rojhâk kèlang bâḍâ sajjhek 2008 bân viral è taon 2016 sampè' satèya dhâddhi kakanan khas Mekkasân.Fatmasari Margaretta. "Rujak Kelang Jadi Makanan Khas Pamekasan, Air Rebusan Ikan Mangla Gurih Banget". Radar Madura. 13-04-2024. Aksès 14-07-2024. Èssèna rojhâk kèlang iyâ rèya aèng kalkalan jhuko’ mangla, pettès Madhurâ, bân cabbhi kènè’ sè rassana lemma' bân peḍḍhis.

Rojhâk kèlang arèya kakanan sè èkalèburi na’ kana’ ngoḍâ Madhurâ, khosossa Mekkasân. Mon aghâbây rojhâk kèlang bhuto pan-brâmpan palappa ḍâpor sè ghâmpang iyâ rèya bujâ bân micin, pan-brâmpan ring-ghuring, wâ’-buwâ’ân, bân rebbâ tasè' ghâbây bu-èmbu.

 Carana aghâbây 
Kocek cabbhi sè marè èberri’ bujâ bân micin. Samarèna alos, sabâ' 2 sdm pettès tèros campor kalabân èkocek. Sabâ' sakonè aèng kalkalla jhuko’ mangla. Siyapaghi 1 jhuko’ mangla, keḍungḍung, bhâlungka’, rebbâ tasè', tahu ghuring, sèwèl ghuring, bân tè-otè.

Rassa lemma' aropa'aghi ḍâri aèng kalkalan jhuko' mangla. Rassa seggher ḍâri jhuko’ bân wâ-buwâ'ân.

 Sombher